OpenLLM-France/wikimedia huggingface dataset:
# Prediabetis

La prediabetis és un component de la síndrome metabòlica i es caracteritza per nivells elevats de sucre en sang que cauen per sota del llindar per diagnosticar diabetis mellitus. Normalment, no causa símptomes, però les persones amb prediabetis sovint tenen obesitat (especialment obesitat abdominal o visceral), dislipèmia amb triglicèrids alts i/o colesterol HDL baix i hipertensió. També s'associa amb un major risc de patir malalties cardiovasculars. La prediabetis es considera amb més precisió una etapa primerenca de la diabetis, ja que les complicacions de salut associades a la diabetis tipus 2 sovint es produeixen abans del diagnòstic de diabetis.
La prediabetis es pot diagnosticar mesurant l'hemoglobina A1c o, rarament, amb la prova de tolerància a la glucosa. Moltes persones poden ser diagnosticades mitjançant proves de cribratge de rutina. L'enfocament de tractament principal inclou canvis en l'estil de vida, com ara exercici i ajustos dietètics. Alguns medicaments es poden utilitzar per reduir els riscos associats a la prediabetis. Hi ha una alta taxa de progressió cap a la diabetis tipus 2, però no totes les persones amb prediabetis desenvolupen diabetis tipus 2. La prediabetis pot ser una condició reversible amb canvis en l'estil de vida.
Per a moltes persones, la prediabetis i la diabetis es diagnostiquen mitjançant una detecció de rutina en una revisió. Com més aviat es diagnostiqui la prediabetis, més probable és que una intervenció tingui èxit.

## Referències

* ↑ «2. Classification and Diagnosis of Diabetes». Diabetes Care, 40, Suppl 1, 01-01-2017, pàg. S11–S24. DOI: 10.2337/dc17-S005. PMID: 27979889.
* ↑ «Lifestyle and Progression to Type 2 Diabetes in a Cohort of Workers with Prediabetes». Nutrients, 12, 5, 01-05-2020, pàg. 1538. DOI: 10.3390/nu12051538. PMC: 7284825. PMID: 32466178.
# Església parroquial de Sant Pere (el Castell de Vilamalefa)

L'església parroquial de Sant Pere Apòstol, localitzada a la plaça d'Espanya del Castell de Vilamalefa, a la comarca de l'Alt Millars és un lloc de culte catalogat com Bé de rellevància local, segons la Disposició Addicional Cinquena de la Llei 5/2007, de 9 de febrer, de la Generalitat Valenciana, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007), amb codi identificatiu: 12.08.041.002.
Pertany a l'arxiprestat 14, conegut com de Sant Vicent Ferrer, amb seu a Llucena, del bisbat de Sogorb-Castelló.

## Referències

* ↑ http://www.cult.gva.es/dgpa/brl/Detalles_brl.asp?
* ↑ http://www.obsegorbecastellon.es/parroquias/PaginaParroquia.php?idparroquia=74 Arxivat 2015-09-24 a Wayback Machine.
# Campionat de la RDA de trial

El Campionat de la RDA de trial fou la màxima competició de trial que es disputà a l'antiga República Democràtica Alemanya. La primera edició del campionat es va celebrar el 1967 (set anys després que s'instaurés el Campionat d'Alemanya a la veïna RFA) i la darrera el 1990, l'any de la reunificació alemanya.

## Llista de guanyadors

| Temporada | Campió | Motocicleta |
| 1967 | Horst Weber | MZ |
| 1968 | Erhart Stiegler | MZ / ČZ |
| 1969 | Erhart Stiegler | MZ / ČZ |
| 1970 | Erhart Stiegler | MZ / ČZ |
| 1971 | Erhart Stiegler | MZ / ČZ |
| 1972 | Erhart Stiegler | MZ / ČZ |
| 1973 | Günter Ruttloff | Euro |
| 1974 | Günter Ruttloff | Euro |
| 1975 | Günter Ruttloff | Euro |
| 1976 | Peter Gyra | Euro MZ |
| 1977 | Günter Ruttloff | Euro |
| 1978 | Günter Ruttloff | Euro |
| 1979 | Peter Gyra | Gyra MZ |
| 1980 | Peter Gyra | Gyra MZ |
| 1981 | Peter Gyra | Gyra MZ |
| 1982 | Frank Böttcher | ? |
| 1983 | Frank Böttcher | ? |
| 1984 | Frank Böttcher | ? |
| 1985 | Frank Böttcher | ? |
| 1986 | Frank Böttcher | Euro |
| 1987 | Frank Böttcher | Euro MZ |
| 1988 | Jörg Stephan | Euro |
| 1989 | Jörg Stephan | Euro |
| 1990 | Jörg Stephan | Beta |
* ↑ Es llisten només els campions de la cilindrada superior, Über 200 ccm Sportmaschinen ("Superiors a 200 cc Sport")

## Estadístiques
### Campions amb més de 3 títols

| Pilot | Títols |
| Frank Böttcher | 6 |
| Günter Ruttloff | 5 |
| Erhart Stiegler | 5 |
| Peter Gyra | 4 |

## Vegeu també

* Campionat d'Alemanya de trial

## Referències

* «Germany» (en anglès). trialonline.org. [Consulta: 30 octubre 2022].
* «Motorradsport - DDR - Meisterschaften (Trial - Teil 1)» (en alemany). sport-komplett.de. [Consulta: 20 juny 2023].
# Viranşehir

Viranşehir és una ciutat de la Província de Şanlıurfa, situada al sud-est de Turquia. És també la capital del districte homònim. Està situada a 93 km de la capital provincial, Şanlıurfa, i a 55 km al nord-oest de la ciutat de Ceylanpınar, a la frontera siriana. En l'Antiguitat tardana, era coneguda com a Constantina o Constantia (Κωνσταντίνη) pels romans i romans d'Orient, i Tella per la població local siríaca.

## Història

El nom Viranşehir significa la ciutat arruïnada (Llengües iràniques: Viran) i en efecte ha estat destruïda diversos cops al llarg de la història. D'acord amb la tradició, les tombes de Job i Elies van ser trobades a la veïna vila d'Eyyüp Nebi.
Segons l'historiador romà d'Orient Joan Malales, la ciutat va ser construïda per l'Emperador romà Constantí I el Gran en lloc que ocupava una ciutat anomenada Maximianòpolis, que havia estat destruïda per un atac persa i un terratrèmol. Durant els dos segles següents, fou un lloc important en la part nord-est de l'Imperi Romà d'Orient, i tingué un paper crucial en les Guerres romano-sassànides del segle vi com a seu del dux Mesopotamiae (363-540). Fou també un bisbat, sufragani d'Edessa. Jacob Baradeu nasqué prop de la ciutat i fou monjo en un monastery pròxim. La ciutat va ser conquerida pels àrabs el 639.

## La ciutat moderna

Gràcies als ingressos provinents del cotó Viranşehir és una de les ciutats de més ràpid creixement de Turquia. La seva població es va doblar en deu anys: de 57.461 habitants el 1990 a 121.382 el 2000 (xifres de cens). (La població urbana és 89,940 a partir de 2009.
L'alcaldessa de Viranşehir, Leyla Güven, fou detinguda el desembre de 2009 en aplicació de la legislació anti-terrorista de Turquia.

## Referències

* 1 2 3 4 Kajdan, Aleksandr. Oxford Dictionary of Byzantium. Oxford University Press, 1991, p. 497. ISBN 978-0-19-504652-6.
* ↑ «Còpia arxivada». Arxivat de l'original el 2015-09-20. [Consulta: 21 desembre 2011].
# Gatesville

«Gatesville» té aquests significats:
* Gatesville (Carolina del Nord), població dels Estats Units a l'estat de Carolina del Nord.
* Gatesville (Texas), població dels Estats Units a l'estat de Texas.
# J. R. Ackerley

Joseph Randolph Ackerley, conegut habitualment com a J. R. Ackerley (Londres, 4 de novembre de 1896 - Londres, 4 de juny de 1967) fou un escriptor anglès, editor de la revista setmanal d'art de la BBC The Listener entre 1935 i 1959. Va ser obertament gai en una època en què ser-ho era poc comú.
Va participar en la primera guerra mundial, en la qual va caure presoner, un fet que li va deixar marcat per a tota la vida a causa de la mort del seu germà Peter. Escriptor de fama, viatger infatigable i cronista prolífic, va transcórrer gran part de la seva vida a Londres. Va ser amic d'E. M. Forster, W.H. Auden, Christopher Isherwood, Virginia Woolf i Leonard Woolf. Va escriure textos teatrals, una novel·la i quatre memòries.
A la revista The Listener J. R. Ackerley va publicar obres de Virginia Woolf, E. M. Forster, Herbert Read, Clive Bell i va descobrir a joves escriptors com Wystan H. Auden, Christopher Isherwood, Stephen Spender i Philip Larkin.

## Obres

* The Prisoners of War, 1925, teatre
* Hindoo Holiday, 1932, revisada i ampliada el 1952, memòries
* My Dog Tulip, 1956, memòries
* We Think the World of You, 1960, novel·la
* My father and Myself, publicado pòstumament el 1968, memòries
* My Sister and Myself, publicada pòstumament el 1982, memòries

## Bibliografia

* Para entendernos, Alberto Mira, 1999
* Miller, Neil (1995). Out of the Past: Gay and Lesbian History from 1869 to the Present. New York, Vintage Books. ISBN 0-09-957691-0.
* Murray, Stephen O. "Ackerley, Joseph Randolph", Encyclopedia of Homosexuality. Dynes, Wayne R. (ed.), Garland Publishing, 1990. p. 9
* Parker, Peter, Ackerley: The Life of J. R. Ackerley. New York: Farrar, Straus and Giroux. 1989.
* Stern, Keith (2009), "Ackerley, J.R.", Queers in History, BenBella Books, Inc.; Dallas, Texas, ISBN 978-1933771-87-8
# Cichlasoma pusillum

Cichlasoma pusillum és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,6 cm de longitud total.

## Distribució geogràfica

Es troba a la conca del riu Paranà, predominantment al riu Acaray, Paraguai.

## Referències

* ↑ Swainson, W. 1839. The natural history and classification of fishes, amphibians, & reptiles, or monocardian animals. Spottiswoode & Co., Londres. Nat. Hist. & Class. v. 2: i-vi + 1-448.
* ↑ BioLib
* 1 2 «Cichlasoma pusillum» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plegafulles maculat

El plegafulles maculat (Syndactyla guttulata) és una espècie d'ocell de la família dels furnàrids (Furnariidae) que habita l'espesura de la selva pluvial a les muntanyes del nord de Veneçuela.

## Referències

* ↑ «Plegafulles maculat». Cercaterm. TERMCAT, Centre de Terminologia. Rev. 29/03/2021(català)
# Era Entecada

Era Entecada és una muntanya de 2.269 metres que es troba al municipi d'Es Bòrdes, a la comarca de la Vall d'Aran.
Al cim podem trobar-hi un vèrtex geodèsic (referència 254062001).
Aquest cim està inclòs al llistat dels 100 cims de la FEEC amb el nom de Tuc d'Era Entecada.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
Institut Cartogràfic de Catalunya
# Vissókoie

«Vissókoie» té aquests significats:

## Rússia

* Vissókoie (Penza), poble de l'óblast de Penza, a Rússia
* Vissókoie (Sakhalín), poble de l'óblast de Sakhalín, a Rússia
* Vissókoie (Bélgorod), poble de l'óblast de Bélgorod, a Rússia

## Crimea

* Vissóke (Crimea), poble de la República Autònoma de Crimea

## Vegeu també

* Vissoki
# Gateway

«Gateway» té aquests significats:
* Gateway (anglès) o passarel·la (telecomunicacions) (català), porta d'enllaç que permet interconnectar xarxes informàtiques que utilitzen arquitectures o protocols diferents
* Gateway (Alaska), concentració de població designada pel cens dels Estats Units a l'estat d'Alaska
* Gateway (Florida), concentració de població designada pel cens dels Estats Units a l'estat de Florida
* Gateway (novel·la), novel·la de Frederik Pohl i que inicia la Saga dels Heeche
* Gateway (pel·lícula), pel·lícula dirigida per Lamar Trotti el 1938
* Deep Space Gateway, concepte d'estació espacial situada a l'espai cislunar liderat pels socis de l'Estació Espacial Internacional
* Gateway (empresa), empresa nord-americana de maquinari informàtic
# IPad

L'iPad és una tauleta tàctil desenvolupada per Apple Inc. La primera versió va ser anunciada en una Keynote el 27 de gener de 2010, que es posicionà en una categoria entre un "telèfon intel·ligent" (smartphone) i un ordinador portàtil. Els models més recents són l'iPad Pro de 9,7 polzades, anunciat el 31 de març de 2016, i l'iPad Mini 4, llançat el 9 de setembre del 2015.
Similar en les seves funcions a un iPhone o ipod touch encara que més gran i potent, funciona amb una versió modificada del mateix sistema operatiu (iOS), amb una interfície d'usuari redissenyada per a aprofitar la mida més gran del dispositiu i la capacitat d'utilitzar el servei ibookstore d'Apple amb l'aplicació iBooks (programari per a lectura de llibres electrònics). La primera versió tenia una pantalla amb retroil·luminació Led, capacitats multitàctils de 9,7 polzades, de 16 a 64 gigabytes (GB) d'espai tipus memòria flaix, Bluetooth, i un connector dock de 30 pins que permetia la sincronització amb el programari iTunes i servia de connexió per a diversos accessoris. N'hi ha dos models: un amb connectivitat a xarxes sense fil Wi-Fi 802.11 N i un altre amb capacitats addicionals per a xarxes 3G (que pot connectar-se a xarxes de telefonia cel·lular HSDPA) i GPS assistit, amb fins a tres capacitats d'emmagatzemament diferents.
El True Tone és una tecnologia amb la capacitat d'ajustar automàticament el to de color de la temperatura en la pantalla, basant-se en la il·luminació i l'ambient de cada espai. L'iPad Pro, conté 4 sensors que s'encarreguen de mesurar la il·luminació i la lluentor del color ambiental. D'aquesta manera, permet a la pantalla la possibilitat de corregir els colors massa blancs i la il·luminació, així com la saturació. L'objectiu principal d'aquest sistema és el d'oferir una millor experiència als usuaris a través de l'ajustament dels colors.

## Referències

* ↑ «IPad». Cercaterm. TERMCAT, Centre de Terminologia.
* ↑ La demanda inicial de l'iPad sobrepassa la demanda inicial de l'iPhone, John Paczkowski, 23 de febrer de 2010 (anglès)
* ↑ Arxivat 2010-02-12 a Wayback Machine. Apple treu la versió iPhone OS SDK 3.2 beta 2 per iPad, David Martin, 10 de febrer de 2010, CNET (anglès)
* ↑ La innovació més gran de l'iPad: el seu preu, $500, Kit Eaton, 27 de gener de 2010, Fast Company (anglès)
* ↑ Apple iPad: La guia definitiva,Joshua Topolsky, 29 de gener de 2010, Engadget (anglès)
* 1 2 Nota de premsa, Apple llança l'iPad, Apple, 27 de gener de 2010 (anglès)
# Clerval (Doubs)

Clerval és un antic municipi francès del departament del Doubs i la regió de Borgonya - Franc Comtat. La seva història es remunta al segle xii. El 1278 consta amb el nom de «Clairvaux» i el 1405 amb el nom de «Claireval». Als segles xvii i xviii apareix com a «Clereval», «Clairval», «Claireval» i «Claravallis» (en el segell de la vila).
L'1 de gener del 2017 fou fusionat amb Santoche per formar el nou municipi de Pays-de-Clerval.

## Referències

* ↑ Courtieu, J. Dictionnaire des communes du département du Doubs (en francès). Volum 2. CÊTRE, 1983.
* ↑ «Recueil des actes administratifs du Doubs N°25-2016-036» (en francès). [Consulta: 20 setembre 2021].
# Cantó de Pleumartin

El cantó de Pleumartin és un cantó francès del departament de la Viena, situat al districte de Châtellerault. Té 9 municipis i el cap és Pleumartin.

## Municipis

* Chenevelles
* Coussay-les-Bois
* Leigné-les-Bois
* Lésigny
* Mairé
* Pleumartin
* La Puye
* La Roche-Posay
* Vicq-sur-Gartempe

## Història

Llista dels consellers generals successius :
| Data d'elecció | Identitat | Partit |
| 1945-1967 | Marcel Pilot | radical |
| 1967-1979 | Guy Jugla | FGDS, després MRG |
| 1979-2004 | Emmanuel Chambord | Divers gauche |
| 2004- | Bernard Doury | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.658 | 7.058 | 6.514 | 6.351 | 6.227 | 6.215 | 6.658 |
| A partir de 1990: Població sense dobles comptes |||||||
# Bujalaro

Bujalaro és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 110 | 88 | 77 | 79 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Vissókoie (Penza)

* Per a altres significats, vegeu «Vissókoie».
Vissókoie - Высокое (rus) és un poble de l'óblast de Penza. Rússia. El 2010 tenia 448 habitants.

## Referències

* ↑ «НАСЕЛЁННЫЕ ПУНКТЫ БАШМАКОВСКОГО РАЙОНА». Arxivat de l'original el 2011-07-03. [Consulta: 20 octubre 2019].
# Gastrophryne

Gastrophryne és un gènere de granotes de la família Microhylidae que es troba des dels Estats Units fins a Costa Rica.

## Taxonomia

* Gastrophryne carolinensis (Holbrook, 1835).
* Gastrophryne elegans (Boulenger, 1882).
* Gastrophryne olivacea (Hallowell, 1856).
* Gastrophryne pictiventris (Cope, 1886).
* Gastrophryne usta (Cope, 1866).

## Referències

* IUCN (anglès)
# Jaime Lazcano Escolá

Jaime Lazcano Escolá (castellà: Jaime Escolá) (Pamplona, 30 de desembre de 1909 - Madrid, 1 de juny de 1983) va ser un futbolista espanyol que destacà a les dècades del 1920 i 1930 jugant amb el Reial Madrid CF i l'Atlètic de Madrid. Va marcar el primer gol del Reial Madrid a la primera divisió el 10 de febrer del 1929. Va ser internacional amb Espanya.

## Trajectòria

Va fitxar pel CA Osasuna el 1925 amb quinze anys, debutant contra l'Arenas Club de Getxo i arribant a guanyar el Campionat Regional de Navarra el 1928. L'estiu de 1928 és traspassat al Reial Madrid per 6.000 pessetes. A la temporada 1935-36 és traspassat a l'Atlètic de Madrid on jugà 12 partits.
Finalitzada la temporada 1935-36, i davant el començament de la Guerra Civil, Lazcano va retirar-se del futbol.
En retirar-se va exercir com a metge, però continuà vinculat al món de l'esport, sent president de la Federació de Pilota el 1963. Va fundar el Club Apóstol Santiago, entitat que tenia com a objectiu promocionar l'esport entre els joves.

## Palmarès

CA Osasuna
* 1 Campionat Regional de Navarra
** 1927-28
Real Madrid
* 2 Campionats de Primera Divisió
** 1931-32, 1932–33
* 1 Copa d'Espanya
** 1933-34
* 3 Campionats Regionals Centre: 1928-29, 1929-30, i 1930-31
* 5 Campionats Mancomunats

## Referències

* 1 2 3
* 1 2 3 «Jaime Lazcano: la bestia negra del F. C. Barcelona» (en castellà). Arxivat de l'original el 7 de gener 2015. [Consulta: 7 gener 2015].
* ↑ Ramos, Jesús. «Jaime Lazcano, el "niño de los caracoles"» (en castellà). marca.com, 21-11-2014. [Consulta: 7 gener 2015].
# Ernest Taylor Pyle

Ernest Taylor Pyle, també conegut com a Ernie Pyle (Dana (Indiana), 3 d'agost de 1900 - Iejima, Japó, 18 d'abril de 1945) fou un periodista estatunidenc conegut per haver estat corresponsal a Europa i el Pacífic a partir del 1935 i fins a la seva mort durant la Segona Guerra Mundial. Guanyà un dels Premis Pulitzer el 1944.

## Referències

* ↑ Johnson, Owen V. «Ernie Pyle: 60 years after his death». School of Journalism - Indiana University, 15-04-2005. Arxivat de l'original el 2016-03-04 [Consulta: 13 juliol 2014]. Arxivat 2016-03-04 a Wayback Machine.
# Cantó de Plogastel-Saint-Germain

El cantó de Plogastel-Saint-Germain (bretó Kanton Plogastell-Sant-Jermen) és una divisió administrativa francesa situat al departament de Finisterre a la regió de Bretanya.

## Evolució de la població

| 1962 | 1968 | 1975 | 1982 | 1990 | 1999 |
| 17.718 | 16..864 | 16749 | 16.976 | 16.738 | 16.540 |

## Composició

El cantó aplega 11 comunes :
| Nom francès | Nom bretó | Població | km² | Codi Postal | Codi INSEE |
| Gourlizon | Gourlizon | 835 | 9.91 | 29710 | 29065 |
| Guiler-sur-Goyen | Gwiler-Kerne | 413 | 11.25 | 29710 | 29070 |
| Landudec | Landudeg | 1.154 | 20.56 | 29710 | 29108 |
| Peumérit | Purid | 663 | 19.59 | 29710 | 29159 |
| Plogastel-Saint-Germain | Plogastell-Sant-Jermen | 1.691 | 31.39 | 29710 | 29167 |
| Plonéis | Ploneiz | 1.417 | 21.99 | 29710 | 29173 |
| Plonéour-Lanvern | Ploneur-Lanwern | 4.800 | 48.91 | 29720 | 29174 |
| Plovan | Plovan | 607 | 15.75 | 29720 | 29214 |
| Plozévet | Plozeved | 2.748 | 27.18 | 29710 | 29215 |
| Pouldreuzic | Pouldreuzig | 1.814 | 16.75 | 29710 | 29225 |
| Tréogat | Trêdag | 398 | 9.85 | 29720 | 29298 |
| Cantó | Plogastell-Sant-Jermen | 16.540 | 233.13 | - | 2926 |

## Història

Llista dels consellers generals successius :
| Data d'elecció | Identitat | Partit | Qualitat |
| 2001- | Michel Canévet | UDF, després MoDem | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Vitrall del Corpus Christi

El vitrall del Corpus Christi és un vitrall medieval que fou descobert el 2019 rere el Retaule del Corpus Christi de la capella de Sant Francesc i Sant Martí de la Catedral de Girona. Es tracta del vitrall figuratiu (és a dir, amb escenes dibuixades) més antic de Catalunya.

## Descripció

El vitrall fa 1,30 metres d'amplada per 3 d'alçada i està format per deu plafons. Els plafons centrals representen els sants de la capella, Sant Martí i Sant Francesc. Els elements més antics representen episodis de la vida de Crist i s'hi poden contemplar l'Anunciació, la Nativitat, la Flagel·lació i la Crucifixió. Els plafons més malmesos podrien ser l'Anunciació als pastors i l'Adoració dels Reis.
El vitrall fou descobert per una restauradora el 17 d'octubre de 2019 durant el procés de neteja del Retaule renaixentista del Corpus Christi d'Antoni Coll situat a la capella de Sant Francesc i Sant Martí. Havia estat amagat en aquest lloc des del 1562, és a dir, durant 457 anys. Els experts van coincidir en datar el vitrall entre la primera meitat del segle xiii (plafons superiors i inferiors) i segle xiv (part central).
L'autor del vitrall és desconegut.

## Referències

* 1 2 3 4 «Troben per casualitat a Girona el vitrall figuratiu més antic de Catalunya». Ara, 23-12-2019. [Consulta: 25 desembre 2019].
* ↑ Carmona, Alba. «Troben a la Catedral de Girona el vitrall figuratiu més antic de Catalunya». Diari de Girona, 23-12-2019. [Consulta: 26 desembre 2019].

## Vegeu també

* Tapís de la Creació
# Gajim

Gajim és un client de programari lliure de missatgeria instantània para XMPP/Jabber que fa ús del toolkit GTK. Funciona en GNU/Linux, BSD i Windows.

## Objectiu

L'objectiu del projecte Gajim és proveir un client XMPP fàcil d'usar i ple de prestacions per als usuaris de GTK. Gajim no requereix GNOME per a funcionar, encara que ho fa perfectament sota un entorn GNOME.

## Prestacions de Gajim

* Finestres de xat amb pestanyes
* Salons de conversa (amb el protocol MUC)
* Emoticones(animats i estàtics), Avatars, Transferències d'arxius, capturador d'URLs, Marcadors
* Suport de metacontactes.
* Icona en l'àrea de notificació
* Suport TLS i GPG (amb suport SSL)
* Suport de registre de transports
* Navegador de Serveis incloent Nodes
* Integració amb Wikipedia (diccionari i sistema de recerca)
* Suport de múltiples comptes
* Capacitats D-Bus
* Extenses funcionalitats d'administració d'historials de xat
* Consola XML
* Està disponible en diverses idiomes, entre ells l'espanyol

## Prestacions de la xarxa

Ja que XMPP permet passarel·les cap a altres serveis, que suporten molts servidors, pot també connectar a les xarxes de Yahoo! Messenger, AIM, ICQ i .NET Messenger Service. Altres serveis disponibles usant les passarel·les dels servidors inclouen sindicació de notícies RSS i ATOM, enviament de missatges SMS a xarxes de telefonia mòbil i parts meteorològics. Per a més informació consulta XMPP/Jabber.

## Enllaços externs

* Lloc web oficial de Gajim
* Wiki i seguiment del programa Arxivat 2005-09-01 a Wayback Machine.